钦定古今图书集成/理学汇编/文学典/第083卷 > 陈容
## 钦定古今图书集成/理学汇编/文学典/第083卷 > 陈容

按《福建通志》：“容字公储，别号所翁，长乐人。端平进士，
官至朝散大夫。初为平阳令，辟道路，通沟洫，议赈籴，
修学宫。从容简易，而政修务举。时集诸生衍经义，士
风大畅。暇则与佳士论文赋诗，凡山川胜迹，多留题
咏。尝为贾似道招致宾幕，酒酣辄狎侮之，似道亦敬
而不怒。诗文豪壮，尤善画龙变化欲活。世传所翁龙。”